OpenLLM-France/wikimedia huggingface dataset:
# Nicòcares

Nicòcares (Nicochares, Nikokháres Νικοχάρης) fou un poeta atenenc de la vella comèdia, fill de Filonides (que també va ser un poeta còmic). Era contemporani d'Aristòfanes i probablement encara era viu el 354 aC. Aristòtil esmenta a un Nicòcares com a autor d'un poema anomenat Δηλιάς, però no és segur que fos el mateix personatge.

## Obres

Al Suides s'esmenten les seves comèdies:
* Ἀμυμώνη Amimone
* Πέλοψ Pèlops
* Γαλάτεια Galatea
* Ἡρακλῆς γαηῶν El casament d'Heracles
* Ἡρακλ?ς χορηγός Hèracles coreg
* Κρῆτες Cretencs
* Λακωνες Laconis
* Λήμνιαι Lemnis (de l'illa de Lemnos)
* Κένταυποι Centaures
* Χειπογάοτορες Geirogàstores (que tenen les mans a l'estómac)

## Referències

* ↑ Smith, William. Dictionary of greek and latin biography and mithology. Vol II. Londres: Taylor and Walton, 1846, p. 1189-1190.
* ↑ Suda Νικοχάρης

## Enllaços externs

* http://www.ancientlibrary.com/smith-bio/2297.html Arxivat 2006-10-05 a Wayback Machine.
# Nunca asistas a este tipo de fiestas

Nunca asistas a este tipo de fiestas és una pel·lícula argentina de terror de 2000 dirigida per Pablo Parés, Hernán Sáez i Paulo Soria sobre el seu propi guió, escrit sobre una idea original de Pablo Parés i Berta Muñiz. És protagonitzada per Pablo Parés, Berta Muñiz, Walter Cornás i Juani Conserva. El film va tenir una preestrena el 4 de desembre de 2000, però mai es va estrenar comercialment. En el 2009 es va estrenar la seqüela, Nunca más asistas a este tipo de fiestas.

## Argument

Un pare militar retirat, ferm però just, i el seu fill, bonifaci i incapaç de fer mal, surten a pescar i es topen amb sis joves borratxos, drogoaddictes, ateus, homosexuals i comunistes que se li apareixen al fill com una nova forma de vida, i el seu pare es fa càrrec de la situació.

## Repartiment

* Pablo Parés... Rolo
* Berta Muñiz... Ernesto Santoro / veu de Beto
* Walter Cornás... Quique
* Juani Conserva... Fito Santoro
* Paulo Soria... El Colo / veu de César
* Hernán Sáez... Lucho
* Nicanor Loreti... Beto
* Paz Cogorno... Karina
* Sandra De Vinzenzi... Vicky
* Urco Urquiza... César
* Juan Bautista Dartiguelongue... Xofer
* Olga Muñiz... El Pombero
* Constanza Boquet... Mariana
* Sebastián De Caro... Nicolás Estevinsky

## Declaracions dels participants

Paulo Soria va explicar la formula per a l'argument del film a Luis Lucchesi, en un reportatge per a la revista La Cosa:
| « | ”Noche de Brujas més Clave de Sol, més Rambito y Rambón. Aquesta és la fusió d'estils per a la pel·lícula. Aquests referents màxims. | » |
Berta Muñiz va declarar en la revista La Cosa:
| « | ”En realitat Nunca asistas…va néixer com un «break» de Plaga Zombie 2. Erem tips i fastiguejats de zombis.” | » |

## Referències

* 1 2 3 Manrupe, Raúl; Portela, María Alejandra. Un diccionario de films argentinos II 1996-2002. Buenos Aires: Editorial Corregidor, 2003.

## Enllaços externs

* Nunca asistas a este tipo de fiestas a Cinenacional.com
* Nunca asistas a este tipo de fiestas a YouTube
# Nunc dimittis

El Nunc dimittis (/nʊŋk dɪˈmɪtɪs/) o Càntic de Simeó és un càntic basat en el text bíblic del segon capítol de l'Evangeli segons Lluc del qual pren el seu nom de les seves paraules del text en llatí: Nunc dimittis servum tuum.. ("Ara, Senyor, deixa que el teu servent se'n vagi en pau...").
Simeó era un jueu devot que, segons l’evangeli de sant Lluc, l'Esperit Sant li havia promès que no moriria fins que hagués vist el Salvador. Quan Maria i Josep varen portar el Nen Jesús al Temple de Jerusalem per a la cerimònia de la Presentació, Simeó era allà, i va agafar Jesús als seus braços mentre pronunciava les paraules del nunc dimittis.

## Versions

Grec original en grec (novum Testamentum Graece):
    νῦν ἀπολύεις τὸν δοῦλόν σου, δέσποτα, κατὰ τὸ ῥῆμά σου ἐν εἰρήνῃ·
    ὅτι εἶδον οἱ ὀφθαλμοί μου τὸ σωτήριόν σου,
    ὃ ἡτοίμασας κατὰ πρόσωπον πάντων τῶν λαῶν,
    φῶς εἰς αποκάλυψιν ἐθνῶν καὶ δόξαν λαοῦ σου Ἰσραήλ.
Llatí (vulgata):
    Nunc dimittis servum tuum, Domine, secundum verbum tuum in pace:
    Quia viderunt oculi mei salutare tuum
    Quod parasti ante faciem omnium populorum:
    Lumen ad revelationem gentium, et gloriam plebis tuae Israel.
Català:
    Ara, Senyor, deixa que el teu servent
    se'n vagi en pau, com li havies promès.
    Els meus ulls han vist el Salvador,
    que preparaves per presentar-lo a tots els pobles:
    llum que es reveli a les nacions, glòria d'Israel, el teu poble.

## Escenes Litúrgiques i musicals

El Nunc dimittis és el càntic evangèlic tradicional per l'Oració de la Nit (completes), com el Benedictus i Magníficat són els càntics evangèlics tradicionals de l'Oració de Matí i l'Oració de Vespre respectivament.
A les esglésies luteranes, el Nunc Dimittis es pot cantar després de la recepció de l'Eucaristia.

## Citacions literàries

* Novel·la anònima, Curial e Güelfa, final
* Novel·la de T. H. White The Once and Future King
* Poema de Eliot Una Cançó per a Simeó
* Karel Čapek interpreta R.U.R.
* Walter M. Miller Un Càntic per a Leibowitz
* Novel·la de John le Carré Un Assassinat de Qualitat
* Novel·la de John le Carré Calderer, sastre, soldat, espia
* Novel·la de H. W. Brands L'estranya mort del Liberalisme Americà

## Vegeu també

* Set Dolors de Maria

## Referències

* ↑ Lutheran Service Book, Concordia Publishing House, 2005.
# Olla de vapor

Una olla de vapor és un estri de cuina usat per preparar diversos plats en un recipient tancat que limita la fuita de gasos, vapors i líquids per sota d'una determinada pressió.

## Usos

A la gastronomia occidental, la cocció al vapor es fa servir generalment en vegetals, però poques vegades en carns. En canvi, a la cuina xinesa, poques vegades es preparen vegetals al vapor, sinó que se solen saltejar. A la cuina xinesa la cocció al vapor es fa servir en molts plats tant amb carns, com peixos. A més, l'arròs i alguns menjars fets amb blat també es preparen al vapor.

## Vegeu també

* Cocció al vapor
* Olla de pressió

## Referències

* ↑ Chen, Cheng-Yih (1995). Early Chinese Work in Natural Science. Hong Kong: Hong Kong University Press. p. 198. ISBN 962-209-385-X

## Enllaços externs

* Receptes amb l'olla pressió Arxivat 2014-02-02 a Wayback Machine.
* Cuinar amb olla pressió Arxivat 2014-02-03 a Wayback Machine.
# OCN

OCN té els següents significats:
* Organització Contrasubversiva Nacional, servei d'intel·ligència de l'època franquista a Espanya
* Orion Cinema Network, canal de televisió de pagament de Corea del Sud
* OCN també és la fórmula química del cianat, ió format d'un àtom d'oxigen (O), un de carboni (C) i un de nitrogen (N)
# Nèstor de Maguidos

Nèstor de Maguidos (? - † 250) fou un sant, màrtir i bisbe de Maguidos, ciutat de Pamfília (l'actual Turquia). El seu coratge i autoritat foren de ressò durant el seu judici davant el magistrat de l'Imperi Romà, qui l'arrestà en temps de l'emperador Deci, i el sentencià a la crucifixió el governador Pol·li o Epoli de Lícia, després de rebutjar fer sacrificis als déus pagans.

## Referències

* ↑ Lives of the Saints by Omer Englebert, 1951 and Barnes & Noble Books, 1994
# Néant-sur-Yvel

Néant-sur-Yvel (en bretó Neant) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 950 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 802 | 939 | 870 | 835 | 882 | 851 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Philippe Louapre | |
# Oak Hill

«Oak Hill» té aquests significats:
* Oak Hill (Alabama), població dels Estats Units a l'estat d'Alabama
* Oak Hill (Florida), població dels Estats Units a l'estat de Florida
* Oak Hill (Kansas), població dels Estats Units a l'estat de Kansas
* Oak Hill (Ohio), població dels Estats Units a l'estat d'Ohio
* Oak Hill (Tennessee), població dels Estats Units a l'estat de Tennessee
* Oak Hill (Virgínia de l'Oest), població dels Estats Units a l'estat de Virgínia de l'Oest
# Niviventer tenaster

Niviventer tenaster és una espècie de mamífer rosegador de la família dels múrids. Viu a altituds d'entre 1.300 i 3.000 msnm a Cambodja, Laos, Myanmar, Tailàndia, el Vietnam i la Xina. El seu hàbitat natural són les selves montanes. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, tenaster, significa 'de Tenasserim' en llatí.

## Referències

* ↑ Aplin, K. Niviventer tenaster. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Entrada «Niviventer» d'Animalia (en anglès).
# Objecte (desambiguació)

«Objecte» té aquests significats:
* Objecte, ens limitat amb una funció precisa i que pot definir-se mitjançant les relacions externes amb el seu medi
* Objecte astronòmic, entitat física significativa, una associació o estructura que existeix a l'Univers
* Objecte (programació), unitat que en temps d'execució realitza les tasques d'un programa, o la instància d'una classe
# Operació Tariq al-Qods

L'operació Tariq al-Qods (persa: عملیات طریق القدس, 'camí cap a Jerusalem') va ser una operació de la guerra Iran-Iraq llançada per l'Iran per alliberar la vila de Bostan, ocupada per l'Iraq des de l'inici de la guerra.
L'operació es va iniciar el 29 de novembre de 1981 i va durar més d'una setmana. Els iranians van utilitzar atacs d'onades humanes en la seva ofensiva per primera vegada a la guerra. Els combatents van fer estralls en els sorpresos defensors iraquians durant una setmana i, així, els iranians van poder alliberar la ciutat de Bostan. El preu pagat per l'estratègia d'onades humanes fou que l'Iran va patir més del doble de baixes que els iraquians. Amb la reconquesta de Bostan, l'Iran va aconseguir controlar un nus de comunicacions i de subministrament important, punt crític per a les tropes iraquianes.

## Referències

* ↑ Razoux. La guerre Iran-Irak (en francès). Éditions Perrin, 2013. ISBN 978-2-262-04195-3.
# Opus reticulatum

L'opus reticulatum (també conegut com a aparell reticulat) és una forma de maçoneria usada a l'arquitectura romana. Es compon de maons de tova volcànica en forma de rombe col·locats al voltant d'un nucli d'opus caementicium, en un angle d'aproximadament 45 graus, de manera que les bases quadrades formen un patró diagonal, i el patró de les línies de morter sembla una xarxa. Reticulatum és un adjectiu llatí que vol dir 'en forma de xarxa', i opus és el terme per a una obra o treball, per això la traducció literal seria 'obra en forma de xarxa'. Aquesta tècnica constructiva es va usar al començament del segle i aC i va seguir sent molt comú fins a l'ús de l'opus latericium, una forma diferent d'aparell constructiu. L'opus reticulatum es va usar com a tècnica al Palazzo Rucellai, una obra mestra del Renaixement a Florència. Tot i ser una habilitat perduda amb la caiguda de l'Imperi Romà, fou redescoberta mitjançant l'arqueologia per Leon Battista Alberti. La forma inicial, en brut, de l'opus reticulatum (que era una millora de l'opus incertum), s'anomena opus quasi reticulatum.

## Vegeu també

* Arquitectura a l'Antiga Roma
* Opus (construcció)

## Referències

* 1 2 Roth, Leland M. Understanding Architecture: Its Elements, History and Meaning. Primera. Boulder, CO: Westview Press, 1993, p. 222. ISBN 0-06-430158-3.
# Oració a l'hort de Getsemaní (Salzillo)

L'Oració a l'hort de Getsemaní és una escultura de Francisco Salzillo (Múrcia, 1707 - 1783). L'autor va acabar aquesta obra l'any 1754, encarregada, juntament amb altres set passos processionals, per la confraria de Nuestro Padre Jesús Nazareno de Múrcia.

## Biografia de l'autor

Salzillo, fou fill i deixeble d'un escultor napolità, Nicolás Salzillo. Va treballar en el taller del seu pare juntament amb altres germans seus. El realisme destaca en les seves obres, per això és un dels màxims representants de l'art barroc quant a escultura en fusta policromada.

## Descripció formal

El conjunt escultòric de l'Oració a l'hort de Getsemaní, es pot dividir en dos grups de figures. el primer el formen l'àngel i Crist, i el segon, les representacions de tres apòstols dormint. L'obra es completa amb una palmera que conté entre les seves branques el Calze de la Passió i una branca d'olivera.
Cada figura és tractada de manera individualitzada. Així, cal notar la delicadesa en el treball de l'àngel, en el qual destaca la sensualitat del cos mig nu semblant a les representacions de Sant Sebastià; l'angoixa que desprèn el rostre de Crist, reforçada pel to groguenc de la pell i la túnica violeta i el realisme popular de les cares de les cares dels apòstols, que permeten suposar un perfecte estudi de les diferents actituds. Els tres apòstols, sant Joan, sant Jaume i sant Pere, creen una composició dinàmica i alhora unitària en relació al grup principal.

## Temàtica de l'escultura

L'Oració a l'hort de Getsemaní forma part del conjunt de vuit passos de Setmana Santa que Salzillo feu per a la confraria de Nuestro Padre Jesús Nazareno de l'església de Jesús de Múrcia. Els altres set passos són: l'últim sopar; el prendiment; Jesús a la columna; la Verònica; la caiguda; sant Joan i la Dolorosa. Aquesta obra agafa tot el seu sentit artístic, estètic i devocional en sortir en processó el matí del Divendres Sant pels carrers de la ciutat de Múrcia, juntament amb els altres passos en l'anomenada Processó de Salzillo, que converteix els carrers de la seva ciutat en un museu vivent.
L'obra representa l'escena dels evangelis de sant Marc, sant Mateu i sant Lluc quan Jesús i els seus deixebles van a orar a l'hort de Getsemaní, després de l'últim sopar. Els apòstols, en comptes de pregar, es queden adormits, mentre Jesús patia l'angoixa de conèixer el seu destí i es disposava a obeir la voluntat de Déu.

## Referències

Triadó Tur, J., Pendás García, M. and Triadó Subirana, X. (2016). Història de l'Art. 1st ed. Barcelona: Vicens Vives, pp. 312-313.
# Opsaridium leleupi

Opsaridium leleupi és una espècie de peix cipriniforme de la família dels ciprínids.

## Morfologia

Els mascles poden assolir els 11,5 cm de longitud total.

## Distribució geogràfica

Es troba a Àfrica.

## Referències

* ↑ Peters W. (C. H.) 1854. Mittheilung über die Süsswasserfische von Mossambique. Monatsb. Akad. Wiss. Berlin 1853. 783.
* ↑ BioLib (anglès)
* 1 2 FishBase (anglès)
* ↑ Lévêque, C. i J. Daget 1984 Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Opsaridium maculicauda

Opsaridium maculicauda és una espècie de peix cipriniforme de la família dels ciprínids.

## Morfologia

Els mascles poden assolir els 3,4 cm de longitud total.

## Distribució geogràfica

Es troba a Àfrica.

## Referències

* 1 2 FishBase (anglès)
* ↑ Pellegrin, J. 1926 Description d'un cyprinidé nouveau récolté au Congo belge par le Dr. Schouteden. Rev. Zool. Afr. 14(1):40-41.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget 1984 Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Otamatone

Otamatone és el nom d'un instrument de música electrònica desenvolupat al Japó per la societat Cube Works amb Maywa Denki, un grup d'artistes format pels germans Masamichi i Nobumichi Tosa.

## Descripció i funcionament

L'otamatone és una joguina sonora que té el cos forma de corxera, amb una «boca» sobre el cap de la nota musical. Per tocar música, cal utilitzar les dues mans: una mà sosté i estreny el «cap», l'altra controla el to de la nota fent lliscar el dit en tota la longitud d'una barra que actua com el diapasó d'un violí; una posició més elevada sobre el diapasó produeix un to més greu. La variació de la pressió sobre el cap (obrint i tancant la «boca» de l'instrument) crea un efecte de wah-wah, i sacsejant el «coll» (modificant lleugerament la pressió sobre el «cap») crea un efecte de vibrato. Els botons a la part posterior del «cap» permeten canviar el to de les notes, apagar i encendre l'otamatone, o regular el volum.

## El so

El so produït per aquest instrument es pot comparar amb el so d'un theremin, d'un sintetitzador, o d'un Jinghu. El seu so li ha valgut a l'otamatone el haver estat qualificat com:
| « | L'instrument més irritant del planeta. | » |

## Models

L'otamatone ha fabricat en diferents versions:
* Model original.
* Model Wahha, amb dents.
* Model Deluxe, amb una presa d'auriculars.
* Model Mini.

## Vegeu també

* Theremin
* Sintetitzador
* Violí

## Referències

* ↑ Anthony Dunne; Fiona Raby Speculative Everything: Design, Fiction, and Social Dreaming. MIT Press, 22 novembre 2013, p. 25–. ISBN 978-0-262-01984-2.
* ↑ «Maywa Denki». Arxivat de l'original el 25 de juliol 2018. [Consulta: 21 maig 2014].
* ↑ Sarah M. Schlachetzki. Fusing Lab and Gallery: Device Art in Japan and International Nano Art. transcript Verlag, març 2014, p. 35–. ISBN 978-3-8394-2026-3.
* ↑ «Otamatone shop». Arxivat de l'original el 27 de novembre 2020. [Consulta: 24 maig 2014].
* ↑ «About Otamatone». Arxivat de l'original el 23 de gener 2017. [Consulta: 24 maig 2014].
* ↑ PoulpyBlast, « Otamatone, cet instrument du diable », Musique hors jeux vidéo, sur PoulpyBlog, 3 febrer 2014
* ↑ «otamatone.com». Arxivat de l'original el 2016-12-27. [Consulta: 27 desembre 2016].
# Olivier Ka

Olivier Karali, àlies Olivier Ka, també conegut amb els pseudònims Kaaaa o Kââââ és un escriptor i guionista de còmics francès. Va néixer al Líban el 1967.

## Enllaços externs

* Entrevista a Olivier Ka a bdtheque.com (francès)
# Oxintes

Oxintes (en llatí Oxyntas, en grec antic Οξύντας) va ser un príncep de Numídia, fill de Jugurta.
Va ser portat captiu a Roma junt amb el seu pare després de la guerra de Jugurta, i va desfilar al triomf de Gai Mari l'any 104 aC. No se'l va executar i va ser enviat sota custòdia a Venúsia on va quedar presoner fins al 90 aC quan Gai Papi Mutil un dels principals generals samnites de la guerra social o guerra dels marsis (90 aC-88 aC), el va alliberar i el va coronar a fi i efecte de produir la deserció dels auxiliars númides al servei del general romà Luci Cèsar. Això va tenir èxit i els númides van desertar en gran part, però després no torna a aparèixer. En parla Apià.

## Referències

* ↑ Smith, William (ed.). «Oxyntas». A Dictionary of Greek and Roman biography and mythology. [Consulta: 27 juliol 2022].
# Overhalla

Overhalla és un municipi situat al comtat de Trøndelag, Noruega. Té 3,636 habitants i té una superfície de 729.79 km². El centre administratiu del municipi és el poble de Ranemsletta.
El municipi inclou part del llac d'Eidsvatnet, on neix el riu Namsen, que s'estén des de l'est cap a l'oest. En el moment en què arribi a la frontera amb Namsos, el Namsen ja és salobre i influenciat per les marees de l'oceà. El riu Nordelva també desemboca en un estuari al municipi. A la riba sud del Namsen, hi ha una zona muntanyosa que inclou diversos llacs, els quals marquen la frontera amb Snåsa.
La població es concentra al centre de l'àmplia vall del riu Namsen. Els serveis públics, l'agricultura i el turisme són les principals fonts d'ingressos. Diverses empreses conegudes al país es troben en aquest municipi.
L'històric ferrocarril de la Línia de Namsos travessava el municipi en la seva ruta de Grong a Namsos. La línia va ser tancada al trànsit de passatgers el 1978, però el tràfic de mercaderies va continuar uns anys més, fins al seu tancament oficial el 2002. La Carrera Comtal Noruega 17 també travessa el municipi.

## Referències

* ↑ «Personnemningar til stadnamn i Noreg» (en noruec). Språkrådet.
# Oman ypsilon

Oman ypsilon és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 4 cm de longitud total.

## Reproducció

És ovípar.

## Hàbitat

És un peix marí de clima tropical que viu entre 2-6 m de fondària.

## Distribució geogràfica

Es troba a Oman.

## Referències

* 1 2 3 FishBase (anglès)
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Pachypanchax patriciae

Pachypanchax patriciae és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 5,2 cm de longitud total.

## Distribució geogràfica

Es troba a Madagascar.

## Referències

* 1 2 FishBase (anglès)

## Bibliografia

* Loiselle, P.V. 2006. A review of the Malagasy Pachypanchax (Teleostei: Cyprinodontiformes, Aplocheilidae), with descriptions of four new species. Zootaxa, 1366: 1–44.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# El Sant Crist nou de Sort

El Sant Crist nou de Sort és la Capella del cementiri de la vila de Sort, dins de l'antic terme municipal primigeni, a la comarca del Pallars Sobirà.
Està situada en el fossar nou, 1,3 quilòmetres al sud de la vila, a ponent de la carretera N-260.

## Bibliografia

* Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.

## Enllaços externs

* El Sant Crist nou de Sort en el seu entorn, a l'Institut Cartogràfic de Catalunya